<classify> Ndabila ambaye pia amewahi kukipiga kwenye klabu ya Mtibwa Sugar, alisema yeye na wachezaji wenzake wakongwe watatumia uzoefu wao kuhakikisha Lipuli inarejea kwenye Ligi Kuu na kuwapa furaha mashabiki wa mkoa wa Iringa.Nadhani Lipuli ilishuka daraja kwenye miaka ya 1990, na haijawahi kupanda tena tangu kipindi hicho, tupo hapa na wenzangu akina Danny Mrwanda na Nurdin Bakari kuisaidia timu kurejea kwenye Ligi Kuu msimu ujao, alisema Ndabila ambaye amewahi kucheza soka la kulipwa Nepal.Alisema pamoja na yeye kutofunga hata bao moja mpaka sasa kutokana na kutocheza mechi kadhaa kutokana na kuwa majeruhi, alisisitiza kuwa hiyo haitafanya Lipuli washindwe kufanya vizuri kwani inaye Mrwanda anayefanya vyema.Sasa niko sawa kabisa, nitaanza kuifungia Lipuli mabao, nilikuwa majeruhi lakini mwenzangu Danny Mrwanda yupo hapa amekuwa akifunga mabao muhimu, alisema Ndabila.Alisema kwamba kwa sasa wanashika nafasi ya tatu kwenye kundi lao nyuma ya Ruvu Shooting inayoshika nafasi ya pili na JKT Mlale inayoongoza ligi.  <topic>: michezo 